EkBass/fiwiki-20250220-pages-articles huggingface dataset:
Walter Babiak

Walter Andrew Babiak (11. lokakuuta 1933 Saskatoon – 11. toukokuuta 2021) oli kanadalainen kapellimestari, säveltäjä, sovittaja ja alttoviulisti. Hän opiskeli The Royal Conservatory of Musicissa ja sitten Toronton yliopistossa. Hänen opettajiaan olivat John Montague, Elie Spivak, Nicholas Goldschmidt, Oskar Morawetz, Godfrey Ridout ja John Weinzweig. Orkesterinjohtoa Babiak opiskeli Boyd Neelin, Walter Susskindin ja vuonna 1962 Amsterdamin yliopistossa Franco Ferraran johdolla.The Canadian Encyclopedia: Walter Babiak Babiak soitti alttoviulua CBC:n sinfoniaorkesterissa ja Toronton sinfoniaorkesterissa. Hän johti muun muassa Kanadan kansallisbalettia ja Brantfordin sinfoniaorkesteria. Hän perusti vuonna 1970 North Yorkin sinfoniaorkesterin. Vuonna 1971 hän oli Wienin valtionoopperan baletin vierailevana kapellimestarina sen Pohjois-Amerikan-kiertueella. Babiak teki suuren määrän sovituksia ja orkestraatioita. Lisäksi hän sävelsi yli 40 alkuperäistä teosta, joihin kuuluvat Sinfonietta for Strings, Soliloquy for Violin... To be or not to be ja A Child's Christmas in Wales. Babiak sai lapsille tekemistään levytyksistä Beethoven Lives Upstairs ja Mozart's Magic Fantasy Juno-palkinnot vuosina 1990 ja 1991. == Lähteet == Luokka:Kanadalaiset kapellimestarit Luokka:Kanadalaiset säveltäjät Luokka:Kanadalaiset alttoviulistit Luokka:Vuonna 1933 syntyneet Luokka:Vuonna 2021 kuolleet
Canon EF 24–70mm

Canon EF 24–70mm voi tarkoittaa seuraavia Canonin objektiiveja: * Canon EF 24–70mm f/2.8L USM * Canon EF 24–70mm f/2.8L II USM * Canon EF 24–70mm f/4L IS USM EF 24–70 mm
Canon EF-S 18–135mm

Canon EF-S 18–135mm voi tarkoittaa seuraavia Canonin objektiiveja: * Canon EF-S 18–135mm f/3.5−5.6 IS * Canon EF-S 18–135mm f/3.5−5.6 IS STM EF-S 18–135mm
Canon EF 200mm

Canon EF 200mm voi tarkoittaa seuraavia Canonin objektiiveja: * Canon EF 200mm f/2L IS USM * Canon EF 200mm f/2.8L II USM EF 200mm
Canon EF 400mm

Canon EF 400mm voi tarkoittaa seuraavia Canonin objektiiveja: * Canon EF 400mm f/2.8L IS II USM * Canon EF 400mm f/4L DO IS USM * Canon EF 400mm f/5.6L USM EF 400mm
Gregorios Valontuoja

thumb|Gregorius Valontuoja 1300-luvun mosaiikissa. Pyhä Gregorios Valontuoja (armeniaksi: Գրիգոր Լուսաւորիչ (Georgios Lusavoritš), myös Gregorios Armenialainen, 240 Vagharšapat – 332 TaronSaint Gregory the Illuminator Encyclopaedia Britannica. Viitattu 8.11.2013.) oli Armenian apostolisen kirkon perustaja ja sen ensimmäinen katolikos. Hän polveutui historiallista Parthian valtakuntaa hallinneesta arsakidien dynastiasta. Gregorios pelastui lapsena sukuaan kohdanneelta joukkomurhalta pakenemalla Kappadokiaan, jossa hänet kastettiin kristityksi ja laitettiin paikallisen kirkkoisän oppiin. Myöhemmin Gregorios avioitui Miriam-nimisen armenialaisen naisen kanssa saaden kaksi poikaa. Noin vuonna 280 Gregorius palasi Armeniaan sovittaakseen isänsä tekemän kuningas Khosrov II:n murhan.Gregory the Illuminator, Apostle To Armenia. Biographical sketches of memorable Christians of the past. Viitattu 8.11.2013. Khosrovin poika kuningas Tiridates III kuitenkin vangitsi Gregorioksen ja piti häntä 12 vuoden ajan nykyisen Khor Virapin luostarin alueella sijaitsevassa syvässä luolassa. Kirkollisen tradition mukaan Gregoriosta myös kidutettiin useilla julmilla tavoilla, hänen päälleen muun muassa kaadettiin sulaa lyijyä ja hänet heitettiin kyykäärmeitä täynnä olevaan kuoppaan. Jumalan armosta Gregorius kuitenkin selvisi kidutuksesta vahingoittumattomana.Gregorios Armenialainen Ortodoksi.net. Viitattu 8.11.2013. Hänet vapautettiin noin vuonna 297 kun Rooman keisari Diocletianus oli pettänyt liittolaisensa Tiridatesin ja valloittanut osan Armenian kuningaskuntaa.Gregory the Illuminator Catholic Encyclopedia. Viitattu 8.11.2013. Vuonna 301 Gregorius kastoi Tiridatesin sekä useita muita kuninkaallisen perheen ja paikallisen ylimystön jäseniä kristinuskoon. Kuningas valtuutti Gregoriuksen myös käännyttämään koko maan ja vielä samana vuonna Armeniasta tuli ensimmäinen kristinuskon valtionuskonnokseen ottanut valtakunta. Vuotta myöhemmin kayserilainen piispa Leontius vihki Gregoriuksen ensimmäiseksi Armenian piispaksi. Hän toimi virassa vuoteen 318 saakka, jolloin Gregorius nimitti tehtävään nuorimman poikansa Aristakesin. Gregorius vetäytyi elämänsä viimeisiksi vuosiksi Taronin provinssissa sijainneeseen luostariin, jossa hän kuoli noin vuonna 331.Feastday: September 30 Catholic Online. Viitattu 8.11.2013. Gregoriuksen ruumis kuljetettiin aluksi nykyisessä Turkissa sijaitsevan Erzincanin kaupungin lähistöllä olleeseen kylään, josta hänen ruumiinosiaan vietiin pyhäinjäännöksinä eri puolille silloista Itä- Roomaa. Gregoriuksen pään uskotaan joutuneen jonnekin päin Armeniaa, vasemman käden Vagharšapatin kaupunkiin ja oikean käden Kilikiaan. Armenian apostolisen kirkon lisäksi Gregorios on pyhimys myös muissa orientaaliortodoksissa kirkoissa, idän katolisissa kirkoissa sekä ortodoksisessa, katolisessa ja anglikaanisessa kirkossa. == Galleria == Tiedosto:Khor Virap 1153.jpg|Sisäänkäynti Khor Virapin luolaan Tiedosto:The Right Hand of St Gregory the Illuminator.jpg|Gregorioksen oikea käsi Kilikian piispanistuimessa == Lähteet == == Aiheesta muualla == Luokka:Kirkkoisät Luokka:Pyhät Luokka:Armenialaiset pyhimykset Luokka:Armenian apostolinen kirkko
Luettelo televisiosarjan Downton Abbey jaksoista

Downton Abbey on brittiläinen historiallinen draamasarja, jonka on luonut Julian Fellowes. Sen ensimmäinen jakso esitettiin 26. syyskuuta 2010. Sarjaa esitettiin kuusi tuotantokautta ja 52 jaksoa, joista viimeinen esitettiin 25. joulukuuta 2015. == Yleiskatsaus == Kausi Jaksot Ensiesitys Avausjakso Päätösjakso 1 7 26. syyskuuta 2010 7. marraskuuta 2010 2 8 18. syyskuuta 2011 6. marraskuuta 2011 Erikoisjakso Erikoisjakso 25. joulukuuta 2011 25. joulukuuta 2011 3 8 16. syyskuuta 2012 4. marraskuuta 2012 Erikoisjakso Erikoisjakso 25. joulukuuta 2012 25. joulukuuta 2012 4 8 22. syyskuuta 2013 10. marraskuuta 2013 Erikoisjakso Erikoisjakso 25. joulukuuta 2013 25. joulukuuta 2013 5 8 21. syyskuuta 2014 9. marraskuuta 2014 Erikoisjakso Erikoisjakso 25. joulukuuta 2014 25. joulukuuta 2014 6 8 20. syyskuuta 2015 8. marraskuuta 2015 Erikoisjakso Erikoisjakso 25. joulukuuta 2015 25. joulukuuta 2015 == Jaksoluettelo == === Ensimmäinen tuotantokausi (2010) === |} === Toinen tuotantokausi (2011) === |} ==== Jouluspesiaali (2011) ==== |} === Kolmas tuotantokausi (2012) === |} ==== Jouluspesiaali (2012) ==== |} === Neljäs tuotantokausi (2013) === |} ==== Jouluspesiaali (2013) ==== |} === Viides tuotantokausi (2014) === Viides tuotantokausi alkoi Isossa-Britanniassa 21. syyskuuta 2014 ja Suomessa kausi alkoi kuukautta myöhemmin 21. lokakuuta 2014. |} ==== Jouluspesiaali (2014) ==== |} === Kuudes tuotantokausi (2015) === |} ==== Jouluspesiaali (2015) ==== |} ==Lähteet== Luokka:Downton Abbey Luokka:Luettelot televisiosarjojen jaksoista
Mixes (Kylie Minoguen albumi)

Mixes on australialaisen laulajan Kylie Minoguen remix-albumi, joka julkaistiin 3. elokuuta 1998. == Kappalelista == == Lähteet == * == Aiheesta muualla == *Kylie Minoguen virallinen sivusto Luokka:Vuoden 1998 remix-albumit Luokka:Kylie Minoguen albumit
Bob McKenzie

Robert ”Bob” McKenzie (s. 16. elokuuta 1956) on kanadalainen jääkiekkotoimittaja ja -asiantuntija. McKenzie on työskennellyt yhtäjaksoisesti kanadalaisen TSN-urheilukanavan palveluksessa vuodesta 1986 lähtien. Sitä ennen hän toimi muun muassa The Hockey News -lehden päätoimittajana yhdeksän vuoden ajan. McKenzie on yksi arvostetuimmista jääkiekkoasiantuntijoista. Hänellä on Twitter-yhteisöpalvelussa yli 1,2 miljoonaa seuraajaa. Luokka:Kanadalaiset toimittajat Luokka:Urheilutoimittajat Luokka:Vuonna 1956 syntyneet Luokka:Elävät henkilöt
Pekka Länsineva

Pekka Antero Länsineva (23. maaliskuuta 1958 Turku – 1. lokakuuta 2013 AuraViljanen, Veli-Pekka: Pekka Länsineva: Perusoikeusteorian kehittelijä. (Muistokirjoitus.) Helsingin Sanomat 8.11.2013, s. B 12.) oli suomalainen oikeustieteilijä. Länsineva sai varatuomarin arvon vuonna 1989, valmistui oikeustieteen lisensiaatiksi vuonna 1994 ja väitteli oikeustieteen tohtoriksi vuonna 2002 Turun yliopistossa. Hänen väitöskirjansa Perusoikeudet ja varallisuussuhteet käsitteli suomalaista perusoikeusteoriaa ja etenkin omaisuuden suojan tulkintaa, ja Suomalainen Lakimiesyhdistys palkitsi hänet sen johdosta vuoden väittelijäksi. Länsineva työskenteli lähes koko uransa Turun yliopistossa tutkimus- ja opetustehtävissä. Hän siirtyi Tampereen yliopiston julkisoikeuden professoriksi vuoden 2012 alusta ja sai pysyvän nimityksen vähän ennen kuolemaansa. Tutkijana Länsinevaa kiinnosti etenkin oikeuden ja talouden vuorovaikutus, ja hän muun muassa johti Suomen Akatemian rahoittamaa tutkimusprojektia, joka tutki oikeuden mahdollisuutta säännellä taloutta. Hän myös antoi eduskunnan perustuslakivaliokunnalle yli sata lausuntoa elämänsä aikana. ==Julkaisuja== * == Lähteet == Luokka:Suomalaiset oikeustieteilijät Luokka:Suomalaiset professorit Luokka:Tampereen yliopiston professorit Luokka:Vuonna 1958 syntyneet Luokka:Vuonna 2013 kuolleet
Tapinocephalus

Tapinocephalus (nimen merkitys: ”matala pää”)Genus: Tapinocephalus OWEN, 1876 Paleofile.com on sukupuuttoon kuollut, keskisellä permikaudella elänyt terapsidisuku. Se kuuluu Dinocephalia-alalahkoon ja heimoon Tapinocephalidae. Sukuun luetaan yksi laji nimeltä Tapinocephalus atherstonei. Tapinocephalus oli suurikokoinen kasvinsyöjä. Sen kallon pituus on noin 45 cm ja kokonaispituus suunnilleen kolme metriä. Sen kallossa on paksu luukupoli, mikä saattaa viitata lajinsisäiseen päidenpuskemiseen. Tapinocephaluksen fossiileja on löydetty Karoosta, Etelä-Afrikasta. Tapinocephalus assemblage zone on saanut nimensä tämän terapsidin mukaan, sillä sieltä on löytynyt monia sen jäänteistä.EVOLUTIONARY PATTERNS IN THE HISTORY OF PERMO-TRIASSIC AND CENOZOIC SYNAPSID PREDATORS Tapinocephalus atherstonei Palaeocritti - a guide to prehistoric animals (viitattu 8. 11. 2013) †Tapinocephalia Mikko's Phylogeny Archive (viitattu 8. 11. 2013) Tapinocephalidae Kheper.net (viitattu 8. 11. 2013) Tiedosto:Tapinocephalus.jpg|Tapinocephaluksen eturaajan ja hartiavyön fossiili. ==Lähteet== Luokka:Dinocephalia
Bruce-Baker-Moore

BBM ("Bruce-Baker-Moore") oli yhtye, jonka perustivat vuonna 1994 bassokitaristi Jack Bruce, rumpali Ginger Baker ja kitaristi Gary Moore. Yhtye tunnettiin "huippukokoonpanona" joka hajosi ensimmäisen albumin jälkeen. Ryhmä julkaisi Virgin levy-yhtiöllä vain yhden albumin nimeltä Around The Next Dream. Albumi nousi brittien albumilistalla sijalle 9. säilyen listalla kuukauden päivät. == Lähteet == Luokka:Brittiläiset rockyhtyeet
Praise the Lord and Pass the Ammunition

”Praise the Lord and Pass the Ammunition” (vap. suom. Ylistäkää Herraa ja ojentakaa ammuksia) on Frank Loesserin säveltämä ja sanoittama musiikkikappale vuodelta 1942. Isänmaallinen ja sota-aiheinen kappale oli suuri hitti toisen maailmansodan aikana ja siitä tuli Loesserin uran ensimmäinen todella menestynyt sävellys. Laulu perustui sota-aikana kiertäneeseen tarinaan laivaston sotilaspastori William McGuiresta, jonka kerrottiin juosseen alttarinsa äärestä ampuma-asemaan kuolleen ampujan tilalle ja avanneen tulen japanilaisia lentokoneita kohti huutaen samalla kappaleen nimeksi tullutta lausahdusta. McGuire kertoi myöhemmin Life-lehdelle, ettei muista huutaneensa moista lausetta, tai että kukaan olisi edes kuullut häntä taistelun melun yli. Milwaukee Journal -lehdessä julkaistun kirjoituksen mukaan laulun nimi saattaa olla variaatio Oliver Cromwellin lausahduksesta ”Luota Jumalaan, mutta pidä ruuti kuivana.” () Yhdysvaltain protestanttikirkkojen piirissä uskonnollisia ja taisteluaiheisia mielikuvia yhdistelevä kappale herätti jonkin verran vastustusta. Metodistijulkaisu Virginia Methodist vaati joulukuussa 1942 kappaleen radiosoiton kieltämistä. Laulun saama vastaanotto ei kuitenkaan ollut yksinomaan kielteinen uskonnollisissa piireissä; muun muassa Denverin liberaalikirkossa kappaletta jopa laulettiin sunnuntaijumalanpalveluksen lopuksi. == Lähteet == Luokka:Vuoden 1942 kappaleet Luokka:Frank Loesserin säveltämät kappaleet Luokka:Yhdysvaltalaiset musiikkikappaleet Luokka:Yhdysvaltalaiset isänmaalliset laulut Luokka:Sotalaulut
Marmoripöllökehrääjä

Marmoripöllökehrääjä (Podargus ocellatus) on pöllökehrääjiin kuuluva lintulaji. Lajia tavataan Australiasta, Papua-Uudesta-Guineasta ja Indonesiasta. ==Koko ja ulkonäkö== Kooltaan marmoripöllökehrääjä on 30-45 cm pitkä ja koiraat ovat tyypillisesti naaraita kookkaampia. Väriltään marmoripöllökehrääjä vaihtelee harmaanruskeasta syvän punaruskeaan. Ruumiissa on mustia ja valkoisia viiruja ja kuvioita, joita on eniten harmaanruskeilla yksilöillä ja erottuvat selkeämmin kuin punaruskeilla yksilöillä. Naaraat ovat usein koiraita tummempia. Nokka on harmaa ja silmien iirikset keltaiset tai punaiset. Alalajit eroavat toisistaan muun muassa koon ja pyrstön pituuden perusteella. ==Levinneisyys ja elintavat== Marmoripöllökehrääjällä on 6 alalajia. Nimialalaji P. o. ocellatus elää Papua-Uuden-Guinean pääsaarella, alalajit P. o. intermedius ja P. o. meeki elävät Papua-Uuteen-Guineaan kuuluville Trobriandsaarilla ja Vanatinai-saarella ja alalaji P. o. inexpectatus elää Salomosaarilla. Australiassa tavataan alalajia P. o. plumiferus Uudesta Etelä-Walesista ja P. o. marmoratus -alalajia Cape Yorkin niemimaalta. Se elää sademetsissä alangoilta aina noin 1 500 metrin korkeuteen asti. Laji on yöaktiivinen ja saalistaa ravinnokseen yöllä lentäviä hyönteisiä. Marmoripöllökehrääjä vaanii saalistaan puiden oksilla. Lajin pesimäkausi kestää elokuulta joulukuulle. Pesä on oksista ja kärhöistä rakennettu alusta. Naaras munii tyypillisesti 1 tai 2 munaa. ==Lähteet== Luokka:Kehrääjälinnut
Shakin maailmanmestaruusottelu 2013

puolustava mestari haastaja Viswanathan Anand Magnus Carlsen 3½ 6½ s. 11. joulukuuta 1969 43 vuotta s. 30. marraskuuta 1990 22 vuotta Shakin maailmanmestaruusottelun 2012 voittaja Vuoden 2013 ehdokasturnauksen voittaja Elo-luku: 2775 (maailmanlistan 8.) Elo-luku: 2870 (maailmanlistan 1.) ← 2012 2014 → Shakin maailmanmestaruusottelussa 2013 hallitseva mestari Viswanathan Anand pelasi maailmanmestaruudesta haastajaa Magnus Carlsenia vastaan. Ottelu pelattiin Chennaissa, Intiassa 9.–22.11.2013. Ottelu ratkesi 10 pelin jälkeen Magnus Carlsenin voitoksi pistein 6½–3½. Carlsenista tuli siten 22-vuotiaana kuudestoista kiistaton shakin maailmanmestari. == Ehdokasturnaus == Haastaja maailmanmestarille ratkaistiin ehdokasturnauksessa Lontoossa 14. maaliskuuta – 2.huhtikuuta 2013. Turnauksen voitti Magnus Carlsen. : Ehdokasottelun tulokset sija pelaaja Vahvuusluku Maaliskuu 2013 1 2 3 4 5 6 7 8 pisteet tiebreak tiebreak keskinäiset pelit voitot 1 Magnus Carlsen, 2872 ½ ½ 0 1 ½ ½ 1 1 1 ½ 0 ½ ½ 1 8,5 1 5 2 Vladimir Kramnik, 2810 ½ ½ 1 ½ ½ 1 ½ ½ ½ 1 ½ 0 1 ½ 8,5 1 4 3 Pjotr Svidler, 2747 0 1 ½ 0 1 ½ ½ ½ ½ ½ 1 ½ 1 ½ 8 1,5 4 Levon Aronian, 2809 ½ ½ 0 ½ ½ 0 1 0 ½ ½ 1 1 1 1 8 0,5 5 Boris Gelfand, 2740 0 0 ½ ½ ½ ½ 1 0 ½ ½ ½ ½ ½ 1 6,5 1 2 6 Aleksandr Grištšuk, 2764 ½ 0 0 ½ ½ ½ ½ ½ ½ ½ 1 ½ ½ ½ 6,5 1 1 7 Vasyl Ivantšuk, 2757 ½ 1 1 ½ ½ 0 0 0 ½ ½ ½ 0 1 0 6 8 Teymur Rəcəbov, 2793 0 ½ ½ 0 ½ 0 0 0 0 ½ ½ ½ 1 0 4 == Ottelun kulku == : Shakin maailmanmestaruusottelu 2013 Vahvuusluku 1. peli 9\. marrask. 2\. peli 10\. marrask. 3\. peli 12\. marrask. 4\. peli 13\. marrask. 5\. peli 15\. marrask. 6\. peli 16\. marrask. 7\. peli 18\. marrask. 8\. peli 19\. marrask. 9\. peli 21\. marrask. 10\. peli 22\. marrask. 11\. peli 24\. marrask. (ei tarvittu) 12\. peli 26\. marrask. (ei tarvittu) Pisteet Viswanathan Anand 2775 ½ ½ ½ ½ 0 0 ½ ½ 0 ½ – – 3½ Magnus Carlsen 2870 ½ ½ ½ ½ 1 1 ½ ½ 1 ½ . . 6½ ==Lähteet== ==Aiheesta muualla== * Ottelun viralliset sivut Luokka:Shakin maailmanmestaruusottelut Luokka:Vuoden 2013 urheilu Luokka:Intian urheilu Luokka:Chennai
Sebastinae

Sebastinae on Scorpaenoidei-alalahkoon ja korusimppujen heimoon (Sebastidae) kuuluva kalojen alaheimo. == Suvut == Alaheimoon kuuluu neljä sukua ja 123 lajia.http://www.fishbase.org/identification/SpeciesList.php?class=ℴ=&famcode;=573&subfamily;=Sebastinae&areacode;=&c;_code=&spines;=&fins;=&resultPage;=1&sortby;=species FishBase. R. Froese ja D. Pauly (toim.). Viitattu 8.11.2013. *Helicolenus *Hozukius *Punasimput (Sebastes) *Sebastiscus == Lähteet == Luokka:Korusimput
Karstun Linnanmäen kalliomaalaus

Karstun Linnanmäen kalliomaalaus sijaitsee Lohjanjärven koillispuolella Linnamäen kallionsivulla. Kuvioton maalaus löydettiin Helsingin Yliopiston arkeologian opiskelijoiden järjestön (Fibula) järjestämällä inventointiretkellä vuonna 1991. Retkiä johti Petri Pesonen. == Kallio ja sen sijainti == Linnamäki sijaitsee pitkän Karstunlahden pohjukassa noin 500 metriä rannasta. Jyrkkärinteisenä puolustuslinnan oloisena sitä kutsutaan linnaksi, vaikka mitään puolustusrakennelmia ei ole löydettykään. Etelään putoavat rinteet ovat jyrkät pystykallioidenkin takia. Yhdessä tällaisessa seinämässä löytyi punaväriä. == Maalaus == Maalaus sijaitsee kalliossa vesivaluman reunassa noin kolmen metrin korkeudessa. Punavärijälki on pystysuuntainen ja ilmeisesti kuvioton. Veden valuma rajaa läikän vasemmalta ja on saattanut tuhota mahdollisen maalauksen. Punavärin sijainti kiven pinnassa saattaa olla luontainen värjäytymä, mutta koska se on ainoa värjäytymä, uskotaan sen olevan ihmisen tekemä. Koska maalaus on punaväriä on niin korkealla, on se täytynyt maalata tikkailta, kun kallion edessä oli maata, tai kiipeämällä kohteen alle kallion pykäliä pitkin. Toinen vaihtoehto on ollut maalata se veneessä veden tai jään päältä, kun merivesi oli korkeammalla kuin nykyään. ==Lähteet== * * Muinaistaideyhdistys: Karstun Linnanmäki * Luukkonen, Ismo: Karstun Linnanmäki ===Viitteet=== Luokka:Lohjan historia Luokka:Suomen kalliomaalaukset
Moschops

Moschops (nimen merkitys: ”vasikankasvo”) on sukupuuttoon kuollut permikaudella elänyt terapsidisuku. Se kuuluu Dinocephalia-alalahkoon ja Tapinocephalidae-heimoon. Sukuun luetaan neljä lajia joista Moschops capensis, M. koupensis tunnetaan hyvinsäilyneistä jäänteistä. Moschops whaitsi ja Moschops oweni tunnetaan huonommin säilyneestä aineistosta, eikä niiden määritys ole täten varma. Lisäksi saattaa olla että M. capensis ja M. koupensis eivät ole erillisiä lajeja vaan erilaiset yksilöt edustavat saman lajin eri sukupuolia. Moschops oli suurikokoinen kasvinsyöjä. Sen kallon pituus on 40 cm ja kokonaispituus suunnilleen 2,5–3 metriä. Sillä oli paksu kallo, joka saattaa viitata päiden puskemiseen. Moschopsin fossiileja on löydetty Etelä-Afrikasta, Karoosta.Genus: Moschops BROOM, 1911 Paleofile.com EVOLUTIONARY PATTERNS IN THE HISTORY OF PERMO-TRIASSIC AND CENOZOIC SYNAPSID PREDATORS Moschops capensis Palaeocritti - a guide to prehistoric animals (viitattu 8. 11. 2013) †Tapinocephalia Mikko's Phylogeny Archive (viitattu 8. 11. 2013) Tapinocephalidae Kheper.net (viitattu 8. 11. 2013) Tiedosto:Moschops capensis - AMNH - DSC06321.JPG|Moschops capensisin luuranko American Museum of Natural Historyssä |Rekonstruktio ja kokovertailu Tiedosto:Moschops.jpg|M. capensisin luuranko Tiedosto:Moschops BW.jpg|M. capensisin rekonstruktio Tiedosto:Tapinocephalidae - Moschops capensis-001.JPG|Lähikuva M. capensisin luurangosta Tiedosto:Lycaenops angusticeps.JPG|Rekonstruktio, jossa kolme Lycaenops angusticepsista hyökkää Moschops capiensisin kimppuun. ==Lähteet== Luokka:Dinocephalia
Seogwipo

Seogwipo () on kaupunki Etelä-Koreassa Jejun provinssissa. Vuonna 2011 kaupunkialueella oli noin 85 000 asukasta. Vuonna 2006 kuntaliitoksessa kaupunkiin liitettiin myös viereinen Namjejun maalaiskunta. Seogwipo kattaa nyt 47 prosenttia Jejun saaresta, ja koko kunnan yhteinen väkiluku oli vuonna 2010 noin 155 500. Seogwipo sijaitsee Hallasan-vuoren etelärinteellä. Sen keskustaan noustaan satamasta jyrkkää rinnettä. Appelsiinitarhojen ympäröimä kaupunki on suosittu matkailukohde, jossa on paljon hotelleja. Seogwipoon pääsee saaren pääkaupungista Jejusta linja-autolla joko saaren länsi- tai itäreunaa pitkin (2 tuntia 40 minuuttia) tai saaren keskustan vuoristoreittiä (1 tunti 20 minuuttia). == Lähteet == == Aiheesta muualla == Luokka:Etelä- Korean kaupungit Luokka:Jeju
FV102 Striker

FV102 Striker on Britanniassa valmistettu telavetoinen panssarintorjunta- ajoneuvo. FV102:n valmistaja oli Alvis Vickers, joka toi vaunutyypin tuotantoon vuonna 1975.http://www.military- today.com/missiles/fv102_striker.htm (Viitattu 8.11.2013) FV102 kuuluu kokonaiseen CVR(T) ajoneuvoperheen sarjaan. Ajoneuvon pääaseistuksena on 2x5 Swingfire-tyyppistä lankaohjattua panssarintorjuntaohjusta. Swingfiren jälkeen uudeksi pst-ohjukseksi tuli FGM-148 Javelin. Apuaseena toimii 7,62 mm konekivääri. Swingfire-ohjusten ensimmäinen toimintamatka oli 4 000 metriä.http://arcaneafvs.com/fv102.html (Viitattu 8.11.2013) Vaunutyyppi on edelleen käytössä moottorien ajanmukaistamisen ansiosta. Moottori oli aluksi Jaguar J60 -tyypin 4,2-litrainen 6-sylinterinen bensiinimoottori, teholtaan 190 hevosvoimaa. Uudeksi moottorityypiksi valittiin Cumminsin 5,9 litran mutta saman tehoinen BTA-dieselmoottori. Moottorin vaihdoksella tähdättiin vähentämään polttoaineen kulutusta ja siten saamaan alhaisempia käyttökustannuksia.http://www.army-guide.com/eng/product1414.html (Viitattu 8.11.2013) 80 km/h enimmäisen tienopeuden saavuttamaan kykenevä taisteluajoneuvo on toimintakykyinen yöllä, ja siinä on NBC-suojaus joukkotuhoaseita vastaan.http://www.militaryfactory.com/armor/detail.asp?armor_id=114 (Viitattu 8.11.2013) thumb|right|250px|Spartan'in ja Striker'in tunnistuskuvat. ==Lähteet== ==Aiheesta muualla== * http://www.fas.org/man/dod-101/sys/land/row/striker.htm * http://www.globalsecurity.org/military/world/europe/striker.htm Luokka:Yhdistyneen kuningaskunnan panssarintorjuntavaunut
Tuuli Kaskinen

Tuuli Kaskinen (s. 1978) on suomalainen tutkija. Hän on työskennellyt Demos Helsingin toiminnanjohtajana vuosina 2013-2017 sekä konsultatiivisen työn johtajana vuodesta 2019 alkaen. Demos Helsingissä hän on muun muassa vetänyt Ilmastotalkoita ja startup-yritysten Peloton-projektia. Kaskinen on toiminut pitkään ympäristöjärjestö Dodossa, jossa hän on muun muassa ollut perustamassa ilmastoasioista käsittelevää Ilmari-kouluvierailuhanketta ja Sinsibere- kehitysyhteistyöhanketta Maliin sekä järjestänyt Megapolis-tapahtumia. Aiemmin Kaskinen on työskennellyt Suomen luonnonsuojeluliiton energiakoordinaattorina, EU-koordinaattorina, energia-asiantuntijana ja ilmastoasiantuntijana. Kaskinen on Fortum Oyj:n sidosryhmien neuvottelukunnan jäsen, Turun yliopiston Tulevaisuuden tutkimuslaitoksen johtokunnan jäsen, Käsi- ja taideteollisuusliitto Taito ry:n hallituksen jäsen ja Helsingin kaupunginosayhdistysten liitto Helkan hallituksen jäsen. Hän on ollut myös valtion Energiansäästötoimikunnassa, ERA17 – Energiatehokkaan rakentamisen aika -toimikunnassa ja hallituksen tulevaisuusselontekoa valmistelleessa työryhmässä. Kaskinen on valmistunut kauppatieteiden maisteriksi Turun kauppakorkeakoulusta, pääaineenaan kansainvälinen liiketoiminta. Kaskisen puoliso on tutkija Aleksi Neuvonen. ==Teokset== * Kaskinen on kirjoittanut myös raportteja ympäristöministeriölle, eduskunnan tulevaisuusvaliokunnalle, Kepalle ja Demos Helsingille. ==Lähteet== ==Aiheesta muualla== * * Tuuli Kaskinen Demos Helsingin sivuilla Luokka:Suomalaiset ympäristöaktivistit Luokka:Suomalaiset kauppatieteilijät Luokka:Vuonna 1978 syntyneet Luokka:Elävät henkilöt
Riebeeckosaurus

Riebeeckosaurus (nimen merkitys: ”Riebeeckin lisko”) on sukupuuttoon kuollut Dinocephalia-alalahkoon kuuluva terapsidisuku. Se eli permikaudella, ja oli keskikokoinen kasvinsyöjä. Sukuun luetaan yksi laji, Riebeeckosaurus longirostris. Riebeeckosaurus kuuluu heimoon Tapinocephalidae. Tämän suvun erityispiirteisiin kuuluu pitkä ja kapea kuono. Sen kallon pituus on noin 45 cm ja kokonaispituus todennäköisesti noin 2,5 metriä. Eläimen painoksi on arvioitu noin 500 kg. Riebeeckosaurus tunnetaan kahdesta fossiilisesta kallosta, jotka on löydetty Karoosta, Etelä-Afrikasta.Genus: Riebeeckosaurus BOONSTRA, 1952 Paleofile.com Riebeeckosaurus longirostris Palaeocritti - a guide to prehistoric animals (viitattu 8. 11. 2013) †Tapinocephalia Mikko's Phylogeny Archive (viitattu 8. 11. 2013) Tapinocephalidae Kheper.net (viitattu 8. 11. 2013) ==Lähteet== Luokka:Dinocephalia
Ulemosaurus

Ulemosaurus (nimen merkitys: ”Ulema-joen lisko”) on sukupuuttoon kuollut keskisellä permikaudella elänyt terapsidisuku. Se kuuluu Dinocephalia- alalahkoon ja heimoon Tapinocephalidae. Sukuun luetaan yksi laji, Ulemosaurus svijagensis. Ulemosaurus oli suuri kasvinsyöjä. Sen kallo on noin 30 cm pitkä, ja kokonaispituudeksi on arvioitu noin 3 metriä. Ulemosauruksen fossiileja on löydetty Permin alueelta, Venäjältä. Ulemosaurus muistuttaa paljon Etelä- Afrikasta löydettyjä Moschops-suvun lajeja, ja se onkin niiden lähisukulainen, mutta eli hieman ennen niitä.By Group‎ > ‎Dinocephalia‎ > Ulemosaurus svijagensisPalaeocritti - a guide to prehistoric animals (viitattu 8. 11. 2013) †Tapinocephalia Mikko's Phylogeny Archive (viitattu 8. 11. 2013) Tapinocephalidae Kheper.net (viitattu 8. 11. 2013) Genus: Ulemosaurus RIABININ, 1938 Paleofile.com ==Fylogenia== Cisneros et al., (2012):Carnivorous dinocephalian from the Middle Permian of Brazil and tetrapod dispersal in Pangaea Proceedings of the National Academy of Sciences of the United States of America vol. 109 no. 5 1584–1588 ==Lähteet== Luokka:Dinocephalia
Life Science Center Espoo

Life Science CenterLife Science Center kotisivut on Espoon Keilaniemessä, noin 8 kilometrin päässä Helsingistä ja merenrannan tuntumassa sijaitseva viiden tornitalon Business Park yrityskeskittymä. Life Science Center (lyhennetty LSC) koostuu eri kokoisista ja eri toimialojen kuten lääketeollisuuden, tietotekniikan tai biotekniikan alan yrityksistä. Life Science Center on Hartelan vuosina 2003-2008 rakentama toimistotalojen kokonaisuus. Liikenneyhteydet Life Science Centeriin ovat hyvät Karhunsaarentietä, kehä 1 ja länsiväylää pitkin. Toimistokohde sijaitsee länsimetron reitin varrella Keilaniemen pysäkin välittömässä läheisyydessä. Suunnitteilla oleva Raidejokeri tulee parantamaan yhteyksiä entisestään. == Lähteet == Luokka:Espoon rakennukset ja rakennelmat Luokka:Otaniemi
Green Turtle Cay

Green Turtle Cay on pieni saari Bahamalla. Se sijaitsee Abacon saaren edustalla ja muodostaa oman hallintoalueensa. Saaren asukasluku on 595. Green Turtle Cay oli ensimmäisiä englantilaisten asuttamia Bahaman saaria 1700-luvun lopulla. Amerikan vapaussotaa pakenevat lojalistit perustivat saarelle New Plymouthin kaupungin 1770-luvulla. Nimensä saari on saanut liemikilpikonnista (eng. green turtle). Green Turtle Cay on Bahaman uusin hallintoalue. Se erotettiin Pohjois-Abacosta vuonna 2008. ==Lähteet== Luokka:Bahaman saaret Luokka:Bahaman alueet
Keratocephalus

Keratocephalus (nimen merkitys: ”sarvipää”) on sukupuuttoon kuollut Dinocephalia-alalahkoon ja Tapinocephalidae-heimoon kuuluva terapsidisuku. Sukuun luetaan yksi laji, Keratocephalus moloch. Keratocephalus eli keskisellä permikaudella ja oli suurikokoinen kasvinsyöjä. Sen kallo on noin 50 cm pitkä, ja koko eläimen pituus oli suunnilleen 2,5–3 metriä. Keratocephaluksen tunnusmerkki on sarvimainen kohouma silmien välissä, mistä se on myös saanut nimensä. Kuonon pituus vaihtelee suhteellisen paljon eri yksilöiden välillä. Tämän terapsidin fossiileja on löydetty Karoon alueelta Etelä- Afrikasta.Keratocephalus molochPalaeocritti - a guide to prehistoric animals (viitattu 8. 11. 2013) †Tapinocephalia Mikko's Phylogeny Archive (viitattu 8. 11. 2013) Tapinocephalidae Kheper.net (viitattu 8. 11. 2013) Genus: Keratocephalus HUENE, 1931 Paleofile.com Tiedosto:Keratocephalus moloch Tubingen.JPG|Keratocephalus molochin luuranko ==Lähteet== Luokka:Dinocephalia
Daniel Braaten

Daniel Omoya Braaten (s. 25. toukokuuta 1982 Oslo, Norja) on norjalainen jalkapalloilija. Hän edustaa norjalaista SK Brannia ja on pelipaikaltaan hyökkäävä keskikenttäpelaaja tai laitalinkki. == Seurajoukkueura == Braaten siirtyi kasvattajaseurastaan Skeidistä norjalaisjätti Rosenborgiin vuonna 2004. 3. elokuuta 2007 hän teki sopimuksen Englannin Valioliigassa pelanneen Bolton Wanderersin kanssa. Hänestä maksettiin 450 000 punnan siirtokorvaus. 2\. syyskuuta 2013 Braaten solmi yksivuotisen sopimuksen tanskalaisseura FC Kööpenhaminan kanssa. == Maajoukkueura == Braaten teki ensiesiintymisensä Norjan maajoukkueessa 22. tammikuuta 2004 ystävyysottelussa Ruotsia vastaan. Hän on pelannut kaikkiaan 52 maaottelua ja tehnyt niissä neljä maalia. == Lähteet == Luokka:Norjalaiset jalkapalloilijat Luokka:Vuonna 1982 syntyneet Luokka:Elävät henkilöt
Jeju (kaupunki)

Jeju () on kaupunki Etelä-Koreassa Jejun provinssissa. Vuonna 2011 kaupunkialueella oli noin 330 169 asukasta. Vuonna 2006 kuntaliitoksessa kaupunkiin liitettiin myös viereinen Bukjejun maalaiskunta. Jejun kaupunki kattaa 53 prosenttia Jejun saaresta, ja koko kunnan yhteinen väkiluku oli vuonna 2010 noin 422 500. Jejussa on lämpimintä elokuussa, jolloin päivän keskilämpötila on 24–30 °C. Viileintä on tammikuussa, jolloin päivän keskilämpötila on 3–8 °C. Sateita saadaan ympäri vuoden, mutta suurimmat sateet saadaan kesäkuun ja syyskuun välillä. Vuosittainen sadanta on noin 1 500 millimetriä. == Lähteet == == Aiheesta muualla == Luokka:Etelä-Korean kaupungit Luokka:Jeju
Taifuuni Haiyan

Taifuuni Haiyan oli trooppinen hirmumyrsky, joka aiheutti marraskuussa 2013 tuhoa Filippiineillä. Kun se perjantaina 8. marraskuuta iski Filippiineille, se oli voimakkuudeltaan korkeimmassa eli 5. luokassa Saffirin-Simpsonin hurrikaaniasteikolla. Tuulennopeus oli yli 100 m/s. Se tuotti 5–6 metriä korkeita aaltoja. Satojatuhansia ihmisiä joutui lähtemään kodeistaan. Myrsky runteli Taclobanin kaupunkia pahoin, ja heti arveltiin ainakin satojen saaneen surmansa. Vietnamissa evakuoitiin noin puoli miljoonaa ihmistä. Filippiineillä hurrikaanissa kuoli vuoden 2014 tammikuun tietojen mukaan 6 190 henkilöä, minkä lisäksi 1 785 henkilöä oli kateissa. == Vaikutukset == Filippiineillä kuolleita ja loukkaantuneita oli yhteensä yli 30 000\. Kaikkiaan myrsky kosketti yli 16 miljoonaa henkilöä. Neljä miljoonaa oli joutunut jättämään kotinsa. Tuhojen hinnaksi on arvioitu 36 590 882 497 Filippiinien pesoa. Sähkö- ja vedenjakeluverkoston vahinkoja ei ole vieläkään korjattu kokonaan. Kiinan Hainanissa ja Guangxissa kuolonuhreja oli seitsemän ja tuhojen rahalliseksi määräksi arvioitiin yli 800 miljoonaa Yhdysvaltain dollaria. Vietnamissa kuolleita ja kadonneita oli 14. Taiwanissa kahdeksan ihmistä hukkui heidän jouduttuaan mereen korkeiden aaltojen mukana. == Kansainvälinen hätäapu == Lentotukialus USS George Washington (CVN-73) saapui avustamaan kadonneiden etsinnässä ja tarvikkeiden toimituksissa. Sairaalalaiva USNS Mercyn odotettiin saapuvan Filippiineille joulukuussa. Iso-Britannia lähetti HMS Daring (D32) -aluksen ja C-17 Globemaster III -kuljetuskoneen avustusoperaatiota varten, minkä lisäksi se myönsi katastrofiapua 10 miljoonan punnan edestä. ==Lähteet== Luokka:Taifuunit Filippiineillä Luokka:Vuoden 2013 luonnonmullistukset
Wakan Tanka

Wakan Tanka (Wakȟáŋ Tȟáŋka) on sioux-intiaanien (dakotat, lakotat ja nakotat) ylin jumaluus. Se ei ollut yksittäisen olennon ilmentymä, vaan maailmankaikkeuden yhtenäisyyttä edustava mystinen voima. Tämä näkymätön henki muodostui neljän jumalolennon ryhmästä, jotka kukin edustivat neljää erilaista pyhää voimaa. Näihin voimiin kuuluivat muun muassa aurinko, kuu, tuulet ja ukkonen. Wakan Tankan ulkopuolella liikkui pahoja voimia kuten pyörremyrskyt ja muut vitsaukset, jotka aiheuttivat kärsimystä ihmiskunnalle.Hämäläinen 2004 s. 215. Myöhempien aikojen kristinuskon vaikutus sai siouxit kutsumaan Wakan Tankaa "Suureksi hengeksi" ja rinnastamaan sen kristinuskon jumalaan.Kekki 2009 s. 39. Wakan Tankan alaiset henget käyttivät pyhää kieltä, jota tavallinen ihminen ei ymmärtänyt. Taivaallisten viestien välittäjinä toimivat pyhät miehet (joskus naiset), jotka olivat perehtyneet yliluonnolliseen maailmaan. Nämä siouxien "papit" jakaantuivat eri ryhmiin sen mukaan, mihin tarkoitukseen he olivat voimansa saaneet. Vahvimpia olivat shamaanit, jotka johtivat uskonnollisia seremonioita ja kykenivät halutessaan muuttamaan yhteisön lakeja. Heidän tehtävänään oli ilmoittaa kansalleen Wakan Tankan tahto.Hämäläinen 2004 s. 168. Algonkinkielisten intiaanien keskuudessa Wakan Tankan vastine tunnettiin nimellä Manitou. ==Lähteet== * * ===Viitteet=== Luokka:Pohjois-Amerikan alkuperäiskansojen mytologia Luokka:Jumalat
Bathygnathus

Bathygnathus on sukupuuttoon kuollut varhaisella permikaudella elänyt synapsidisuku, joka todennäköisesti kuuluu heimoon Sphenacodontidae. Sukuun luetaan yksi laji, Bathygnathus borealis. Se oli lihansyöjä ja läheistä sukua Dimetrodonille, tai ehkä jopa sama kuin Dimetrodon.Synapsida: Sphenacodontia Palaeos.com (viitattu 8. 11.2013) Bathygnathus oli ensimmäinen löydetty primitiivisen synapsidin fossiili. Suku tunnetaan yhdestä leuanpalasesta, joka on löydetty Prinssi Edwardin saarelta Kanadasta. Bathygnathusta luultiin aluksi virheellisesti dinosaurukseksi, vaikka Richard Owen oli arvellut sen olevan sukua Theriodontialle. Owen oli ollut tässä asiassa oikeassa, sillä Theriodontian edustajat ovat Bathygnathusin tavoin synapsideja, ja täten läheisempää sukua nisäkkäille kuin dinosauruksille.Interrelationships of basal synapsids: cranial and postcranial morphological partitions suggest different topologies Journal of Systematic Palaeontology Volume 10, Issue 4, 2012 Bathygnathus Borealis, Leidy, and the Permian of Prince Edwards Island Science Vol. XXII No. 550. EVOLUTIONARY PATTERNS IN THE HISTORY OF PERMO-TRIASSIC AND CENOZOIC SYNAPSID PREDATORS On Dental Occlusion and Saber Teeth Science 25. maaliskuuta 2011: Vol. 331 no. 6024 pp. 1525-1528 Carnivorous dinocephalian from the Middle Permian of Brazil and tetrapod dispersal in Pangaea Proceedings of the National Academy of Sciences of the United States of America vol. 109 no. 5 1584–1588 Tiedosto:Bathygnathus12.jpg|Bathygnathus borealisin tunnettu fossiili verrattuna Dimetrodonin kalloon == Lähteet == Luokka:Synapsidit
Adamiitti

Adamiitti on mineraali, joka kuuluu samaan mineraaliryhmään malakiitin, punertavan järvimalmin, sinkkisälvän ja hemimorfiitin kanssa. Se on usein osana seosta, jossa on myös oliveniitia. Väriltään tämä mineraali on keltaisen, vihreän tai ruskean sävyinen. Kemiallinen kaava on Zn2(AsO4)(OH). Kiteet voivat olla pitkänomaisia ja joskus kaksittain. Joskus sen massa on pallomainen. Se on läpinäkyvä tai läpikuultava ja siinä on lasinkiilto. Viiru on väriltään valkoinen. == Esiintyminen == Adamiittia esiintyy Atacaman aavikolla, Saksassa, Kreikassa, Meksikossa ja Namibiassa. == Lähteet == == Aiheesta muualla == *Webmineral: Adamite Mineral Data *Mindat: Adamite *Handbook of Mineralogy: Adamite (pdf) Luokka:Mineraalit
Virginian kuvernöörinvaali 2013

Virginian kuvernöörinvaali 2013 järjestettiin 5. marraskuuta 2013. Demokraattien Terry McAuliffe valittiin Virginian osavaltion seuraavaksi kuvernööriksi. Helsingin Sanomien kirjeenvaihtajan Tuomas Niskakankaan mukaan äänestys oli yksi harvoista tärkeistä vaaleista Yhdysvalloissa vuonna 2013 ja republikaanien tappio heijastaa puolueen tilaa. Niskakankaan mukaan kuvernöörinviran oletettiin aluksi pysyvän republikaaneilla, sillä varakuvernööri Bill Bolingin odotettiin jatkavan kuvernöörinä Bob McDonnellin jälkeen. Teekutsuliikkeen tuella osavaltion oikeusministeri Ken Cuccinelli kuitenkin haastoi Bollingin esivaaleissa. Kun Bolling hävisi esivaalin, hän ei suostunut tukemaan Cuccinellia. Niskakankaan mukaan tämä heijastelee republikaanisen puolueen sisäistä valtakamppailua äärikonservatiivien ja maltillisten välillä. Hän myös toteaa, että Cuccinellin tiukat kannat aborttiin, asevalvontaan ja siirtolaislakien uudistukseen koituivat hänen tappiokseen. Vaalien tulos ei päätynyt McAuliffen hyväksi siksi, että hänellä olisi ollut paljon kannatusta, vaan siksi, että Cuccinellilla oli paljon vastustusta. == Lähteet == Kuvernöörinvaali 2013 Luokka:Vuoden 2013 vaalit Luokka:Yhdysvaltain kuvernöörinvaalit
Oliveniitti

Oliveniitti on mineraali, joka kuuluu kuparimineraaleihin. Se on nimensä mukaisesti väriltään oliivinvihreä. Se on monimutkainen kuparin ja arseenin yhdiste. Kemiallinen kaava on Cu2(AsO4)(OH). == Esiintyminen == Oliveniittia esiintyy muiden kuparimineraalien yhteydessä. Sitä on löydetty Isosta- Britanniasta, Ranskasta, Saksasta, Chilestä ja Namibiasta. == Lähteet == == Aiheesta muualla == * Webmineral: Olivenite Mineral Data * Mindat: Olivenite * Handbook of Mineralogy: Olivenite (pdf) Luokka:Oksidimineraalit
Fredrik Lassas

Fredrik Jean Joakim Lassas (s. 1. lokakuuta 1996 Porvoo) on suomalainen jalkapalloilija. Hänen pelipaikkansa oli keskikentän keskellä. Lassas pelasi Veikkausliigassa Helsingin Jalkapalloklubin ja Helsingin IFK:n joukkueissa. Hän lopetti pelaajauransa kauteen 2017. Lassas on porvoolaisen FC Futuran kasvatti. Hän on pelannut juniorina myös FC Hongan sekä HJK:n joukkueissa. Lassas on ollut vuodesta 2011 vakiokasvo poikamaajoukkueissa. Hän on pelannut Suomen paidassa kymmeniä otteluja ja toiminut myös poikamaajoukkueiden kapteenina. Hän teki ensiesiintymisensä Veikkausliigassa kauden 2013 päätöskierroksella 26. lokakuuta, tultuaan vaihdosta kentälle Sakari Mattilan tilalle. Lassas hyväksyttiin keväällä 2015 opiskelijaksi Helsingin yliopiston oikeustieteelliseen tiedekuntaan.Hyväksytyt 2015 Helsinki.fi Viitattu 12.8.2016. == Saavutukset == * Vuoden lupaava pelaaja 2014 == Lähteet == Luokka:Suomalaiset jalkapalloilijat Luokka:Vuonna 1996 syntyneet Luokka:Elävät henkilöt
Huilukuhankeittäjä

Huilukuhankeittäjä (Oriolus brachyrhynchus) on kuhankeittäjien heimoon kuuluva varpuslintu. ==Levinneisyys== Huilukuhankeittäjää tavataan Afrikan länsi- ja keskiosissa. Sen kannan kokoa ei tiedetä, mutta lajin ei uskota olevan vaarassa, ja se on luokiteltu elinvoimaiseksi. ==Lähteet== Luokka:Kuhankeittäjät
Munkkikuhankeittäjä

Munkkikuhankeittäjä (Oriolus monacha) on kuhankeittäjien heimoon kuuluva varpuslintu. ==Levinneisyys== Munkkikuhankeittäjää tavataan Eritreassa ja Etiopiassa. Lajia on kuvattu yleiseksi tai runsaslukuiseksi ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Kuhankeittäjät
Savannikuhankeittäjä

Savannikuhankeittäjä (Oriolus percivali) on kuhankeittäjien heimoon kuuluva varpuslintu. ==Levinneisyys== Savannikuhankeittäjää tavataan Burundissa, Kongon demokraattisessa tasavallassa, Keniassa, Ruandassa, Tansaniassa ja Ugandassa. Lajia on kuvattu laajalla levinneeksi ja melko yleiseksi. Sen kannankehitys on vakaa ja se on luokiteltu elinvoimaiseksi. ==Lähteet== Luokka:Kuhankeittäjät
Chen Duxiu

Chen Duxiu (, 8. lokakuuta 1879 – 27. toukokuuta 1942) oli kiinalainen sosialisti, joka perusti Kiinan kommunistisen puolueen Li Dazhaon kanssa vuonna 1921, ja jonka ensimmäisenä pääsihteerinä hän toimi vuosina 1921–1927. Chen oli myös yksi johtohahmoista anti-imperialistisessa Xinhai- vallankumouksessa sekä Toukokuun neljännen päivän liikkeessä. Vuonna 1927 Chen erotettiin kommunistisen puolueen pääsihteerin tehtävästä ja vuonna 1929 koko puolueesta, koska häntä syytettiin kommunistisen vallankumouksen epäonnistumisesta kiinalaiskaupungeissa. Vuonna 1932 Chen pidätettiin trotskilaisena ja hänet tuomittiin 13 vuodeksi vankilaan. Hänet kuitenkin vapautettiin aiemmin heikon terveydentilan vuoksi. Vapauduttuaan Chen pysytteli poissa julkisuudesta ja kuoli 27. toukokuuta 1942. == Lähteet == Luokka:Kiinan historia Luokka:Kiinalaiset poliitikot Luokka:Vuonna 1879 syntyneet Luokka:Vuonna 1942 kuolleet
Higashiyodogawa-ku

Higashiyodogawa-ku () on yksi Osakan kaupungin 24:stä suuralueesta. Se sijaitsee kaupungin koillisosassa Yodogawa-joen oikealla puolella (pohjoispuolella). Pohjoisessa ja idässä se rajautuu Osakan prefektuurin Suitan, Settsun ja Moriguchin kaupunkeihin; etelässä sen raja kulkee Yodogawajokea, pohjoisessa Kanzakigawa- ja Aigawa-jokia pitkin. Sen länsirajan muodostaa JR Westin Tōkaidō-päälinja. Suuralueen pinta-ala on 13,25 neliökilometriä ja siellä on 173 434 asukasta (2012). Muinaisaikoina alueella kulki lukuisia pieniä virtoja, jotka jättivät väliinsä ruovikkoisia saaria. Alueen nykyinen pinnanmuodostus on syntynyt joen tuoman maa-aineksen kasautuessa. Higashiyodogawan suuralue muodostettiin alun perin vuonna 1925, sitä muutettiin vuonna 1943 ja nykyisen muotonsa se sai heinäkuussa 1974, kun sen länsiosasta irrotettiin Yodogawa-ku. Väkiluvultaan se on Osakan toiseksi suurin suuralue. Higashiyodogawan nähtävyyksiin lukeutuu vuonna 1914 valmistunut Kunijiman vesilaitoksen rakennus, jonne on perustettu Suidō kinenkan -vesimuseo. Vesilaitoksen kirsikkapuukuja on keväisin suosittu kirsikankukkien katselupiste. Higashiyodogawaa palvelevat Osakan metron Imazatosuji-linja, JR Westin Tōkaidō-päälinja sekä Hankyū-rautateiden Senri- linja ja Kioto-linja. Lisäksi Shin-Ōsakan rautatieasema sijaitsee aivan suuralueen länsirajalla, ja asemalle päättyvä Tōkaidō Shinkansen kulkee sen läpi. == Lähteet == == Aiheesta muualla == *Higashiyodogawan suuralueen internetsivut Luokka:Osakan suuralueet
Liedon asemanseutu

Liedon asemanseutu on Liedon pohjoisosassa sijaitseva taajama, jossa on 1 083 asukasta (31.12.2011).http://193.166.171.75/Dialog/Saveshow.asp Alue on aiemmin tunnettu nimellä Tammentaka, mutta rautatieaseman myötä sitä on alettu kutsua Asemankulmaksi tai Asemanseuduksi. Alueen postinumero on 21360. ==Nähtävyydet== Liedon asemanseudulla sijaitsevat Nautelankoski (samassa yhteydessä toimii Lauri Nautelan museo), eläintarha Zoolandia ja Mannin navetta. ==Liikenne== thumb|Lieto on vuodesta 2014 kuulunut Föli-alueeseen. Kuvassa linja 403 Liedon asemalla heinäkuussa 2014. Taajaman läpi kulkevat seututie 222 ja yhdystie 2224. Kylän läheltä kulkee valtatie 9 moottoritienä Turun ja leveäkaistatienä Auran suuntaan. Fölin linja 402 kulkee Vanhaa Tampereentietä Turun suuntaanhttps://cms.foli.fi/sites/default/files/documents-2021-08/Linjat%20401%20ja%20402.pdf sekä linja 413 moottoritietä Turun suuntaan ja Vanhaa Tampereentietä Auran suuntaan.https://cms.foli.fi/sites/default/files/documents-2021-08/Linja%20413.pdf Kylän läpi kulkee myös Turku–Toijala-rata, mutta Liedon rautatieasema sen varressa on lakkautettu. Seututien 222 (Vanha Tampereentie) vieressä kulkee koko matkaltaan Liedon asemanseudulta Turun keskustaan kevyen liikenteen väylä. Välimatkoja: * Liedon keskustaan 9 km * Turkuun 20 km * Auraan 13 km ==Palvelut== Liedon asemanseudulla toimivat Pahkamäen koulu, Tammentuvan päiväkoti ja seurakunnan päiväkerho.http://www.lieto.fi/netcomm/default.asp?article=9447&search;=true http://www.lieto.fi/netcomm/default.asp?article=2363&search;=true http://www.liedonseurakunta.fi/main.php?page_id=171&main;_page_id=2 Liedon asemanseudulla palveluita tarjoaa myös SEO-huoltoasema. ==Harrastusmahdollisuudet== Alueelta löytyy pururata ja hiihtomaja, jossa kokoontuu Liedon Eränkävijöiden Aseman partiolippukunta.http://www.liedonerankavijat.fi/tilat.html ==Media== Liedon asemanseudulla sijaitsee paikallislehti Turun Tienoon konttori. ==Lähteet== ==Aiheesta muualla== * Kylillä – Liedon asemanseudulla (Yle Areena Radio) * Liedon kunnan karttapalvelu Luokka:Lieto Luokka:Varsinais-Suomen maakunnan taajamat
Neosaurus

Neosaurus (nimen merkitys: ”uusi lisko”) on sukupuuttoon kuollut Sphenacodontiaan kuuluva synapsidisuku. Se luokitellaan Sphenacodontidae- heimoon. Sukuun luetaan yksi laji, Neosaurus cynodus. Se oli lihansyöjä,Synapsida: Sphenacodontia Palaeos.com (viitattu 8. 11.2013) joka eli varhaisella permikaudella. Neosaurus tunnetaan leuanpalasesta, joka löydettiin Ranskasta. Fossiilin epätäydellisyyden takia Neosaurus-sukua ei voida pitää kunnolla määriteltynä, sillä fossiilia ei voida luotettavasti määrittää Sphenacodontidae-heimoa tarkemmin. Tämän fossiilin luokittelu on muuttunut useammin kuin kerran. Sitä oli pidetty aluksi varhaisena diapsidina ja myöhemmin krokotiilieläinten sukulaisena, ennen kuin se tunnistettiin synapsidiksi vuonna 1899.Interrelationships of basal synapsids: cranial and postcranial morphological partitions suggest different topologies Journal of Systematic Palaeontology Volume 10, Issue 4, 2012 The sphenacodontid synapsid Neosaurus cynodus, and related material, from the Permo-Carboniferous of France Acta Palaeontologica Polonica ==Lähteet== Luokka:Synapsidit
Kaarlo Kallela

Kaarlo Kustaa Kallela (27. lokakuuta 1917 – 19. heinäkuuta 1996Hannu Saloniemi; In memoriam : Professori Kaarlo Kallela 27.10.1917 – 19.7.1996 Finna.fi ) oli suomalainen eläinlääkäri. Hän oli vuodesta 1965 Eläinlääketieteellisen korkeakoulun kotieläinhygienian professori ja toimi vuosina 1970–1973 ja 1979–1985 korkeakoulun rehtorina. Hän tutki kotieläinten hedelmällisyyteen vaikuttavia sienitoksiineja ja kasviestrogeeneja.Facta 2001, WSOY 1981, 7. osa, palsta 509 == Lähteet == Luokka:Suomalaiset eläinlääkärit Luokka:Eläinlääketieteellisen korkeakoulun professorit Luokka:Suomalaiset professorit Luokka:Vuonna 1917 syntyneet Luokka:Vuonna 1996 kuolleet
Eeva Lilja

Eeva Marjatta Lankinen (o.s. Kiehelä, myöhemmin Lilja, myöhemmin Lankinen; 5. elokuuta 1918 Kälviä – 21. heinäkuuta 1979 Imatra)Vesilahden seurakunta, Lankinen Eeva Marjatta, haudattu Kiehelöiden sukuhautaan nimellä Kiehelä Eeva Marjatta, Vesilahden hautausmaa, osasto B1/B2, viitattu 21.6.2022 oli suomalainen opettaja ja nuortenkirjailija.Suomen Kirjailijat 1945–1980, Lilja, Eeva Marjatta, sivu 361, toimittajat Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985 Eeva Kiehelä tuli ylioppilaaksi Imatran yhteiskoulusta 1936. Hän suoritti Helsingin Yliopiston alempaan oikeustieteelliseen tutkintoon kuuluvat lopulliset tentit paitsi kansantaloustieteessä. Kiehelä teki opintomatkoja Englantiin 1949 ja 1950 sekä Ruotsiin 1953. Hän oli Imatran yhteislyseon opettaja 1946–1947, Kalajoen kansakoulun opettaja 1947–1948, ja Vuoksenniskan yhteiskoulun opettaja vuodesta 1950. Liljan vanhemmat olivat filosofian maisteri Lauri Kiehelä ja Rauha Maria (o.s. Ruohonen). Liljan puoliso vuodesta 1941 oli kirjailija ja sanomalehden toimittaja Matti Lilja (1903–1956). == Teoksia == * Unohtumaton kouluvuosi : tyttöromaani. Karisto 1949 == Lähteet == * === Viitteet === Luokka:Suomalaiset lasten- ja nuortenkirjailijat Luokka:Vuonna 1918 syntyneet Luokka:Vuonna 1979 kuolleet
Tauno Penttinen

Tauno Jalmari Penttinen (22. elokuuta 1918 Jääski – 31. tammikuuta 1990) oli suomalainen runoilija. == Teoksia == * Tervehdys Diogeneelta : runoja. WSOY 1945 * Oi Kaanaan maa ... : yksinäytöksinen näytelmä. Petra, Helsinki 1965 * Häihin kutsutut : nelinäytöksinen näytelmä. Petra, Helsinki 1966 * Luonteenkuva : runoja. Petra, Helsinki 1968 == Suomennoksia == * Mary Stolz : Ensirakkaus : romaani ; amer. alkuteoksesta A love, or a season suom. Tuula Saarikoski ; runot suom. Tauno Penttinen. Teiniromaaneja 1. Weilin + Göös, Helsinki 1966 == Lähteet == * ==Viitteet== Luokka:Suomalaiset runoilijat Luokka:Vuonna 1918 syntyneet Luokka:Vuonna 1990 kuolleet